2.2 ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ

บริษัท ผลิตภัณฑ์อาหารกว้างไพศาล จำกัด (มหาชน) จดทะเบียนก่อตั้งเมื่อวันที่ 1 พฤศจิกายน
2522 ด้วยทุนจดทะเบียนเริ่มแรก 2 ล้านบาท โดยกลุ่มตระกูลโตทับเที่ยงประกอบธุรกิจผู้ผลิต
และจำหน่ายอาหารกระป๋อง ภายใต้เครื่องหมายการค้า “ปุ้มปุ้ย” และ “ปลายิ้ม” ได้แก่
ปลาซาร์ดีนในซอสมะเขือเทศ ,หอยลายอบกรอบ และปลาซาร์ดีนในซอสมะเขือเทศรสเผ็ด ฯลฯ

ในปี 2537 บริษัทได้จดทะเบียนแปรสภาพเป็นมหาชนจำกัด เมื่อวันที่ 17 ตุลาคม 2537
เป็นผลให้บริษัทฯ จะต้องปฏิบัติตามกฎหมายบริษัทมหาชน และเมื่อวันที่ 25 เมษายน 2543 บริษัทฯ
ได้เพิ่มทุนจดทะเบียนจากเดิมหุ้นสามัญจำนวน 13.5 ล้านหุ้น มูลค่าหุ้นละ 10.00 บาท จำนวนเงิน
135.00 ล้านบาทเป็นหุ้นสามัญจำนวน 19.0 ล้านหุ้น มูลค่าหุ้นละ 10.00 บาท จำนวนเงิน
190.00 ล้านบาท โดยจัดสรรหุ้นเพิ่มทุนให้แก่สถาบันการเงิน 17 ราย
เพื่อให้เป็นไปตามแผนการปรับโครงสร้างหนี้
และเป็นผลให้มีการเปลี่ยนแปลงสัดส่วนผู้ถือหุ้นแต่ไม่มีผลต่อพัฒนาการที่สำคัญเกี่ยวกับการเปลี่ยนแปลงอำนาจในการควบคุมบริษัท

(2) ภาพรวมการประกอบธุรกิจของบริษัท และบริษัทร่วมที่ดำเนินงานอยู่ในปัจจุบัน

+------------------------+----------+----------------------------------+
| บริษัท                   | ลักษณะ    | นโยบายการแบ่งการดำเนินงานของบริษัท   |
|                        |          |                                  |
|                        | ค        |                                  |
|                        | วามสัมพันธ์ |                                  |
+------------------------+----------+----------------------------------+
| บมจ.                   | -        | เป็น                              |
| ผลิตภัณฑ์อาหารกว้างไพศาล   |          | ผู้ผลิตอาหารทะเลบรรจุกระป๋องพร้อมบริโภค |
+------------------------+----------+----------------------------------+
| บจ. ตรังชัวร์             | บริษัทร่วม  | เป็นผู้ผลิตและจำหน่ายเนื้อปลาบดแช่แข็ง    |
|                        |          | (ซูริมิ) เพื่อจำหน่ายต่างประเทศ         |
+------------------------+----------+----------------------------------+

(3) โครงสร้างรายได้

+------------------+----------------+-----------+----------+----------+
| ส                | ดำเนินการโดย    | %         | ปี 2545   | ปี 2546   |
| ายผลิตภัณฑ์/กลุ่มธุรกิจ |                | การถือห    | รายได้    |          |
|                  |                | ุ้นของบริษัทฯ |          | รายได้    |
+------------------+----------------+-----------+----------+----------+
| ผ                | บมจ.           | 100       | 712,986  | 728,097  |
| ลิตและจำหน่ายอาหาร | ผลิตภัณฑ์อาหาร    |           |          |          |
| ทะเลบรรจุกระป๋อง   | กว้างไพศาล      |           |          |          |
+------------------+----------------+-----------+----------+----------+

(4) เป้าหมายการดำเนินธุรกิจ

เป้าหมายในการดำเนินการธุรกิจของบริษัทฯ ผู้บริหารของบริษัทฯ
ได้มุ่งหวังว่าภายในระยะเวลาต่อจากนี้ บริษัทฯ
จะพยายามเพิ่มส่วนแบ่งทางการตลาดที่มีอยู่ในปัจจุบันเพิ่มขึ้น ในอัตราร้อยละ 5 เนื่องจาก
ขณะนี้ภาวะเศรษฐกิจ ยังมีปัจจัยเสี่ยง จากความไม่ชัดเจนของผู้บริโภค
ในขณะเดียวกันผู้บริหารได้กำหนดนโยบายพัฒนาเทคโนโลยีการผลิต โดยวิธีการดัดแปลงแก้ไข
และปรับปรุงกระบวนการผลิตเพื่อพยายามลดต้นทุนการผลิตให้ได้ไม่ต่ำกว่าร้อยละ 5 ในแต่ละปี

ความคืบหน้าของการดำเนินการตามเป้าหมายของบริษัทฯ ในปี ที่ผ่านมาบริษัทฯ
ยังไม่สามารถเพิ่มส่วนแบ่งทางการตลาดที่มีอยู่ในปัจจุบันให้ได้ ในอัตราร้อยละ 5
และลดต้นทุนการผลิตให้ได้ไม่ต่ำกว่าร้อยละ 5 ได้นั้น เป็นผลมาจากสภาวะการตลาด
โดยส่วนรวมยังชะลอการฟื้นตัวอยู่ มีปัจจัยหลายปัจจัยที่เป็นตัวแปรที่ทำให้เป้าหมายของบริษัทฯ
ผิดพลาด อาทิ เช่น การปรับขึ้นของราคาน้ำมัน ซึ่งส่งผลโดยตรงต่อผู้บริโภคชะลอการใช้จ่าย
และได้กระทบโดยตรงต่อราคาวัตถุดิบที่บริษัทฯ ใช้ในการผลิต